ماھوار شريعت سکر

ماھوار شريعت سکر، روھڙي مان نڪرندڙ ھڪ ديني ۽ ادبي رسالو آھي، جيڪو مسلسل ۱۹۷۳ع کان مفتي عبدالوهاب چاچڙ جي زير نگراني شايع ٿيندو پيو اچي.

ھن رسالي جي ڪارنامن مان ھڪ اھو آھي تہ رسالي سنڌ جي عالمن جي زندگين کي رقم ڪرڻ ۾ پاڻ پتوڙيو آھي. ان جو ھڪ مثال شريعت سوانح حيات نمبر آھي. شريعت رسالي سنڌ جي قومي اشوز (جھڙوڪ: ڪالاباغ ڊئم ) تي للڪاريندڙ آواز جو مظاھرو ڪيو آھي.

شريعت سوانح حيات نمبر
هي ماهوار رسالي شريعت جو سوانحي نمبر آهي، جيڪو عبدالوهاب چاچڙ 1981ع ۾ دفتر ماهنامه ‘شريعت’ گلشن عيدگاهه سکر مان ڇپائي پڌرو ڪيو، جنهن جي قيمت 50 روپيا ڄاڻايل آهي. ڊيمي سائيز جي هن ڪتاب ۾ 445 صفحا آهن. هن ڪتاب ۾ ڇهن ضلعن جي عالمن جي سوانح حيات نهايت تفصيل ڏنل آهي. ڪتاب ۾ هيٺين ضلعن جي عالمن جي سوانح ڏنل آهي. (1) سکر، (2) شڪارپور، (3) جيڪب آباد، (4) لاڙڪاڻو، (5) دادو، (6) خيرپور